laion/Wikipedia-Exotic huggingface dataset:
P5+1

הכינוי P5+1 (בפי מדינות אירופה גם E3+3) מתייחס לחמש חברות הקבע של מועצת הביטחון של האו"ם (P5): ארצות הברית, בריטניה, סין, צרפת ורוסיה, ובנוסף גרמניה. זוהי קבוצה של שש מעצמות עולמיות שהצטרפו למאמצים הדיפלומטיים בנוגע לתוכנית הגרעין האיראנית. ביוני 2006 הצטרפו סין, רוסיה וארצות הברית לשלוש מדינות האיחוד האירופי שניהלו את המשא ומתן מול איראן החל משנת 2003, על מנת לנסות להציע הצעה נוספת במשא ומתן עקיף עם איראן. עד אז אימצה מועצת הביטחון של האו"ם שש החלטות בתגובה לתוכנית הגרעין האיראנית. כשההחלטה הראשונה, התקבלה ביולי 2006 ודרשה מאיראן להפסיק את פעילות העשרת והפקת האורניום. שלוש השנים לאחר מכן התקבלו שלוש החלטות נוספות, שהטילו סנקציות הדרגתיות על ארגונים ויחידים איראנים, שנחשדו בהיותם מעורבים בתוכנית הגרעין והטילים האיראנים. גרמניה היא שותפה עיקרית בסחר עם איראן, גרמה להפחתה במקומות התעסוקה באיראן לאיראנים, להגדלה בייבוא לאיראן והפחתה בייצוא מאיראן. תוכנית הגרעין האיראנית תלויה בעיקר במוצרים ובשירותים גרמניים. לדוגמה, אלפי צנטריפוגות המשמשים להעשרת אורניום נשלטים על ידי חומרת אוטומציה רב תכליתית ותוכנה ("Simatic WinCC Step7") של חברת סימנס. לגרמניה נתח שוק גדול בכלכלה האיראנית וחברות גרמניות רבות פועלות בתחומיה ומפיקות רווח נאה, כמו: BASF, משפחת קרופ, סימנס, מרצדס-בנץ, פולקסווגן, מאן. בשנת 2015 גרמניה הרוויחה 5.67 מיליארד דולר (14.4%) בשוק הייצוא לאיראן. בשנת 2008 גדל היצוא הגרמני לאיראן ב-8.9% והגיע ל-84.7% מסך הסחר הכולל בין שתי המדינות. נפח הסחר הכולל עד סוף ספטמבר 2008 היה 3.23 מיליארד אירו, לעומת 2.98 מיליארד יורו בשנת 2007. ערך הסחר בין גרמניה לאיראן עלה מ-4.3 מיליארד אירו בשנת 2009 לכמעט 4.7 מיליארד יורו ב-2010. איגוד לשכות התעשייה והמסחר הגרמני העריך כי סנקציות כלכליות על איראן עשויות לבטל 10,000 משרות לגרמנים ולהשפיע לרעה על הצמיחה הכלכלית של גרמניה. כשהדבר יפגע בעיקר בחברות גרמניות בינוניות, שתלויות במידה רבה בסחר עם איראן, שיש להן פחות אינטרסים עסקיים בארצות הברית, ולכן הן פחות נוטות ללחצים פוליטיים מצד ארצות הברית.. BRICS הסכם המעצמות על תוכנית הגרעין האיראנית תוכנית הגרעין האיראנית Germany's Pivotal Role in the Iranian Nuclear Standoff How Digital Detectives Deciphered Stuxnet, the Most Menacing Malware in History The Cost of Economic Sanctions on Major Exporters to Iran German-Iranian trade up 7.8 percent Germany-Iran trade grows 9% in 2010 ‘Iran-Germany trade prospering’
פטאטס בראבאס

פטאטס בראבאס (בספרדית: Patatas bravas) הוא מאכל שמקורו בספרד, המוגש לעיתים קרובות כטאפס בברים. המרכיב העיקרי הוא בדרך כלל תפוחי אדמה שנחתכו לחתיכות בגודל של כ-2 ס"מ, ולאחר מכן מטוגן בשמן ומוגש חם עם רוטב כגון רוטב עגבניות פיקנטי או איולי. מנה זו מוגשת בדרך כלל במסעדות ובברים ברחבי ספרד. תחילה, תפוחי האדמה מבושלים במים מומלחים במשך כמה דקות כדי לרכך אותם. לאחר מכן הם מיובשים ועוברים טיגון בשמן עמוק. הכנת הרוטב הנלווה משתנה מעיר לעיר. בבורגוס, הרוטב מבוסס על עגבניות, והוא כולל חומץ, פלפל אדום, וכן מגוון של תבלינים. רוטב זה גם מלווה מנה נוספת מהמטבח הספרדי - פטאטס איולי, סוג של תפוח אדמה מטוגן המוכן באופן מסורתי עם שמן זית ושום. בולנסיה וקטלוניה, תפוחי האדמה מוגשים ברוטב משמן זית, פלפל אדום, פפריקה, צ'ילי וחומץ. באזורים אלה, המנה מוגשת באופן מסורתי לצד איולי. פטאטס בראבאס מוגשים בברים במנות של כרבע ק"ג תפוחי אדמה כל אחד. לעיתים קרובות, המנה מוגשת כטאפס. לעיתים קרובות, ניתן להזמין מנה זו עם תוספות. בין התוספות הפופולריות: צ'וריסו, צ'יסטורה, עוף אפוי ודגים מטוגנים. וריאציה פופולרית נוספת היא Tortilla brava: חביתה ספרדית עם רוטב חריף. אותו רוטב משמש לפעמים גם למנת מולים. מנה זו ידועה בשם Mejillones en salsa brava. טוגנים חטיף תפוחי אדמה מדיה וקבצים בנושא פטאטס בראבאס בוויקישיתוף ערך זה הוא קצרמר בנושא מזון ובנושא ספרד. אתם מוזמנים לתרום לוויקיפדיה ולהרחיב אותו.
הר מלבורן

הר מלבורן (באנגלית: Mount Melbourne) הוא הר געש שכבתי (stratovolcano), היוצר את בליטת החוף בין מפרץ ווד ומפרץ טרה נובה, בארץ ויקטוריה באנטארקטיקה. את ההר גילה בשנת 1841 ג'יימס קלארק רוס, שקרא לו על שם לורד מלבורן, ראש הממשלה של בריטניה בתקופת תכנון המשלחת. הר מלבורן הוא הר געש פעיל ואינו מבותר בקרחונים. הרבה חרוטים צעירים מנקדים את צלעות ההר וייתכן שהר הגעש התפרץ לא מכבר, במאה ה-18 או ה-19. פעילות פומארולית (התפרצות אדים לוהטים) קיימת בשוליו הדרומיים של לוע הפסגה ולאורך הקו הצפון-צפון-מזרחי - דרום-דרום-מערבי המבתר את אזור הפסגה. אזור בן 6 קמ"ר על פסגת ההר, הכולל את תוואי הנוף הידוע בשם רכס קריפטוגם, מוכר לפי חוקי הברית האנטארקטית כאזור אנטארקטי מוגן במיוחד (ASPA) מס' 118, משום שיש בו סוגי עפר מחוממים גאותרמית, המכילים קהילה ביולוגית מגוונת ויחידה במינה. אזורי הקרקע החמים ביותר נוצרים הודות לפליטת אדי חום ומקיימים חלקות טחב, טחבי כבד ואצה כמו גם זן של חד-תאיים. האתר מקיף את כל השטח שמעל מתאר ה-2200 מ' המקיף את הלוע העיקרי. מדיה וקבצים בנושא הר מלבורן בוויקישיתוף "Mount Melbourne, Antarctica" on Peakbagger http://www.ats.aq/documents/recatt/Att389_e.pdf פסגת הר מלבורן, ארץ ויקטוריה, תוכנית ניהול לאזור אנטארקטי מוגן במיוחד מס' 118: הוצאה - מזכירות הברית האנטארקטית, 2008
ז'אן סילבן באבין

ז'אן סילבן קלוד באבין (בצרפתית: Jean Sylvain Babin; נולד ב-14 באוקטובר 1986) הוא כדורגלן צרפתי המשחק בריאל אווילס בעמדת הבלם. באבין התחיל את הקריירה שלו בשאטורו. ב-30 באוגוסט 2007 הושאל למרטיג עד לסיום העונה. ב-14 ביולי 2008 חתם בלוסנה מהליגה השלישית בספרד. ב-2 באוגוסט 2010 חתם באלקורקון מהליגה השנייה. ב-29 באוגוסט 2010 באבין ערך את הופעת הבכורה שלו בקבוצה בתיקו 1-1 נגד אלבסטה. ב-22 באוקטובר 2011 הבקיע את שערו הראשון בקבוצה בניצחון 1-2 נגד רקראטיבו ולבה. ב-9 ביוני 2014 חתם לארבע שנים בגרנאדה מליגת העל הספרדית. ב-23 באוגוסט 2014 ערך את הופעת הבכורה שלו בליגה הבכירה בספרד בניצחון 1-2 נגד דפורטיבו לה קורוניה. ב-4 באוגוסט 2016 חתם בספורטינג חיחון. ב-1 בספטמבר 2017 הושאל למכבי תל אביב לעונה אחת. בסיום העונה חזר לקבוצתו. באבין ערך את הופעת הבכורה שלו בנבחרת מרטיניק ב-7 ביולי 2013 בניצחון 0-1 נגד קנדה במסגרת גביע הזהב 2013. ב-1 ביוני 2016 באבין הבקיע את שער הבכורה שלו בנבחרת בניצחון 0-2 נגד גוואדלופ במסגרת מוקדמות גביע הקריביים 2017. מדיה וקבצים בנושא ז'אן סילבן באבין בוויקישיתוף ז'אן סילבן באבין, באתר Transfermarkt ז'אן סילבן באבין, באתר Soccerway ז'אן סילבן באבין, באתר BDFutbol ז'אן סילבן באבין, באתר National Football Teams ז'אן סילבן באבין, באתר FootballDatabase.eu יניב טוכמן‏, מכבי תל אביב הודיעה: ז'אן סילבן באבן הצטרף בהשאלה לעונה, באתר וואלה, 1 בספטמבר 2017 מכבי תל אביב הודיעה: באבין, דוידזאדה, בלקמן וקאניוק עוזבים, באתר וואלה, 22 במאי 2018
דב בעריש מאושפיצין

רבי דב בעריש פרומר מאושפיצין (? – כ' בכסלו ה'תקצ"ח, 18 בדצמבר 1837) היה רב ואדמו"ר חסידי בעיירה אושוויינצ'ים (אושוויץ) שבמערב גליציה. מתלמידי החוזה מלובלין. נולד בעיירה קשאנוב לאביו משה ואמו הענדל. למד תלמוד והלכה אצל ר' שלמה בוכנר מקשאנוב, ותורת הנסתר מפי החוזה מלובלין. סופר עליו, כי למד מהחוזה מלובלין את מידת "התפשטות הגשמיות", הנחשבת בחסידות לדרגה רוחנית גבוהה במיוחד. היה תלמידו החשוב ביותר של ר' שלמה מקשאנוב, שהעיד עליו כי "כל מה שהיה לי, וכל מה שרכשתי אצל רבותי השקעתי בו, והוא קיבל וספג הכל ועוד הוסיף על כך". עוד אמר עליו רבו: "אם חלילה ידונו אותי בבית דין של מעלה לגיהנום, מובטחני שיהודי קטן זה, תלמידי החביב ר' בעריש, יוציאני משם ויכניסני לגן עדן". בשנת 1828 בקירוב עבר לאושפיצין בעקבות הזמנתו של אחד מעשירי העיירה, ר' נטע טיברג, להיות המלמד של בנו. פעם התארח בעיירה רבי עקיבא איגר ודב בעריש היה היחיד שידע להשיב על קושייתו, ומאז התיידד עמו. על אף שרבותיו הכירו בגדולתו, דב בעריש עשה הכל כדי להימנע מפרסום ואף השביע את תלמידיו שלא ידברו בשבחו. האדמו"ר אריה לייב ליפשיץ, מייסד חסידות וישניצא, אמר, כי ר' בעריש ביקש להישאר צדיק נסתר: "ותפילתו תמיד שיישאר בין הצדיקים הנסתרים, וביקש מה' שלא יגלו אותו לשום צדיק בעולם, ובאמת צדיקי דורנו אינם יודעים עליו כלל." ואולם הוא עצמו הכיר בגדולתו של דב בעריש ואמר עליו: "אני הכרתי ארבע מאות צדיקים, וצדיק כמוהו לא ראיתי, גדול הדור שאין כמוהו, ואף על פי כן הוא עניו גדול שאין כמוהו". האדמו"ר משה מלעלוב אף השווה את מעלתו הרוחנית לזו של החוזה מלובלין עצמו. תלמידיו ראו בו לא רק מורה הלכה ומדריך רוחני, אלא גם בעל מופת. בספר "שלושה עדרי צאן", שיצא לאור לאחר מותו, תיאר תלמידו, רבי מנחם מנלי סופר, אירועים שונים בהם הצליח דב בעריש לרפא חולים שהרופאים נואשו מהצילם, בהם גם רופא אפיקורוס, שבזכות מקרה זה החליט לחזור בתשובה. לאחר שהוכרה גדולתו נודע דב בעריש כ"צדיק מאושפיצין" ואף הסכים לשמש כראש הקהילה, אולם אישור הממשלה התעכב והגיע רק לאחר פטירתו. אף על פי כן, בני העיר הוסיפו על מצבתו את התואר אב בית דין. "אם יאמר לך אדם שיש לו אהבת ה' ואין לו אהבת ישראל – שקר יאמר, כי אהבת ה' גם כן אין לו, רק משטה את עצמו." — שלושה עדרי צאן דברי צדיקים - חידושים על התורה, נכתבו מפיו על ידי תלמידיו, זולקובה, תקפ"ו (1826) הרב אריה צבי פרומר (הרב מקוז'יגלוב), שעמד בראש ישיבת סוכטשוב וישיבת חכמי לובלין. דב פרומר, פעיל ציבור, איש עסקים ונדבן, ממייסדי קריית שמואל. דברי צדיקים באתר HebrewBooks הספר שלושה עדרי צאן חצק'לה לכבוד שבת - הרב שלמה קרליבך שר ומספר על פי סיפור מאת ר' דב בעריש מאושפיצי על רבו ר' שלמה מקשאנוב, באתר יוטיוב דוב בעריש פרומר (1780 בערך-1837), דף שער בספרייה הלאומית חיים וולנרמן, אביעזר בורשטין ושמעון גשורי, ספר אושפיצין, ירושלים, 1977, עמ' 95 "יומא דנשמתא", עלים לתרופה, שנה י"ב, גיליון תקס"ח, ט"ז אייר תשס"ז. ומפורש שם כי ר' בעריש היה קטן קומה. מנחם מנלי סופר, שלושה עדרי צאן, ה'תר"ץ, עמ' ל"ג-ל"ד הקדמת המו"ל למהדורה השלישית של הספר "דברי צדיקים", ה'תרפ"ט
צבי בן-צבי (פרמקולוג)

צבי בן-צבי (3 ביולי 1940 - 4 באוגוסט 2017) היה פרופסור לפרמקולוגיה באוניברסיטת בן-גוריון בנגב, מייסד ומנהל בית הספר לרוקחות באוניברסיטה. היה שותף לגילוי החומר הפעיל בקנאביס, ה-THC, עסק במחקר ולימד למעלה משלושים שנה בבית הספר לרפואה, ניהל את המחלקה לפרמקולוגיה קלינית בשנות ה-90 וזכה ב"אות המופת" מטעם ארגון הרוקחות בישראל לשנת 2012. צבי בן-צבי נולד וגדל בחיפה למשפחת עולים מבולגריה. אביו, שעבד בנמל חיפה, עלה לישראל בשנת 1932 כחבר במשלחת בולגריה למכביה הראשונה. בין השנים 1958 ל-1963 למד בן-צבי רוקחות באוניברסיטה העברית בירושלים, כעתודאי. עם סיום לימודיו שירת בצה"ל כרוקח בבית המרקחת הצבאי בבית החולים רמב"ם. בשנת 1966 נישא לדליה והחל את לימודי הדוקטורט באוניברסיטה העברית בירושלים בהדרכתו של פרופ' רפאל משולם. עבודת הדוקטורט שלו עסקה בקשר בין מבנה ופעילות ה-THC - המרכיב הפסיכואקטיבי העיקרי בצמח הקנאביס. ב-1972 נסע לארצות הברית לפוסט-דוקטורט במסצ'וסטס ובצפון קרוליינה וחזר בשנת 1975 כחבר סגל במחלקה לפרמקולוגיה קלינית, ולימד פרמקולוגיה בבית-הספר לרפואה שנפתח באוניברסיטת בן-גוריון. בנובמבר 2001 ייסד וניהל את בית הספר לרוקחות באוניברסיטת בן-גוריון. בן-צבי התגורר בעומר, היה נשוי, אב לשלושה בנים. הוא נפטר ב-2017, בגיל 77. פרופ' צבי בן-צבי, באתר אוניברסיטת בן-גוריון בנגב, (באנגלית) מירב לוי, בית הספר השני בארץ לרוקחות יפתח מחר באוניברסיטת בן-גוריון, באתר News1 מחלקה ראשונה, 4 בנובמבר 2001 אות המופת לפרופ' צבי בן צבי באתר אוניברסיטת בן-גוריון בנגב, 6 בפברואר 2013 Identification through synthesis of an active.DELTA.1(6)-tetrahydrocannabinol metabolite, Journal of the American Chemical Society, June 1970 STRUCTURAL REQUIREMENTS FOR CANNABINOID ACTIVITY, The New York Academy of Sciences, December 1971
אנתוני האוול

האם התכוונתם ל... אנתוני האוול (שחקן) – שחקן אנגלי אנתוני האוול (כדורגלן) (אנ') – כדורגלן אנגלי אנתוני האוול (אמן מיצג) (אנ') – מייסד "The Theatre of Mistakes"
אליפות העולם בראלי-קרוס עונת 2017

עונת 2017 באליפות העולם בראלי-קרוס היא עונת התחרויות הרביעית של האליפות. במהלך העונה התקיימו 12 מרוצים בקטגוריית הסופרקאר. במקביל, התקיימה אליפות בקטגוריית RX2. באליפות זאת התקיימו שבעה מרוצים. (קבוצות המסומנות באפור הן קבוצות בהן רק רכב אחד צובר נקודות לאליפות הקבוצתית.) † הפחתה של 10 נקודות עקב שימוש בצמיגים לא מורשים במקצה 3. ‡ הפחתה של 10 נקודות בשל איטום טורבו נוסף לאחר בדיקה. ‡‡ הפחתה של 10 נקודות בשל איטום טורבו נוסף לאחר בדיקה. ‡‡‡ הפחתה של 10 נקודות בשל שימוש במגדש טורבו שלישי במהלך האליפות. ‡‡‡‡ הפחתה של 15 נקודות עקב שימוש באטם מנוע רביעי באליפות. מדיה וקבצים בנושא אליפות העולם בראלי-קרוס עונת 2017 בוויקישיתוף אתר האינטרנט הרשמי של אליפות העולם בראלי-קרוס עונת 2017 "EKS TO RECEIVE AUDI SPORT BACKING IN WORLD RX". fiaworldrallycross.com. נבדק ב-19 בינואר 2017. {{cite news}}: (עזרה) "2017 Entry List" (PDF). www.fiaworldrallycross.com. אורכב מ-המקור (PDF) ב-2017-03-04. נבדק ב-2 במרץ 2017. {{cite news}}: (עזרה) "Gronholm joins father's team for second World RX season". Motorsport.com. נבדק ב-2 במרץ 2017. {{cite news}}: (עזרה) "Timo Scheider - MJPPRESS Release // MJP Racing Team... | Facebook". www.facebook.com (באנגלית). נבדק ב-5 בפברואר 2017. {{cite web}}: (עזרה) "Jordan to make World Rallycross return at Lydden Hill". Motorsport.com. נבדק ב-17 בפברואר 2017. {{cite web}}: (עזרה) "Stohl's World RX team signs Timerzyanov, Baumanis for 2017". Motorsport.com. נבדק ב-21 בפברואר 2017. {{cite news}}: (עזרה) "RX Team Hungary enters World RX with Kia Rio". www.fiaworldrallycross.com. נבדק ב-28 בפברואר 2017. {{cite news}}: (עזרה) "DA Racing to enter World Rallycross full-time in 2017". www.daracing.fr. אורכב מ-המקור ב-2018-07-03. נבדק ב-1 במרץ 2017. {{cite news}}: (עזרה) "Team Peugeot-Hansen announce three-car entry for 2017". www.fiaworldrallycross.com. נבדק ב-20 בפברואר 2017. {{cite news}}: (עזרה) "Britain's Guy Wilks joins World RX full-time". fiaworldrallycross.com. נבדק ב-22 בפברואר 2017. {{cite news}}: (עזרה) "Wilks to enter World RX full-time in 2017 with Volkswagen". motorsport.com. נבדק ב-22 בפברואר 2017. {{cite news}}: (עזרה) "Solberg enters Volkswagen tie-up for 2017 World RX campaign". Motorsport.com. נבדק ב-11 בינואר 2017. {{cite news}}: (עזרה) "Victory for Ekstrom in Portugal". FIA World Rallycross. 23 באפריל 2017. נבדק ב-24 באפריל 2017. {{cite web}}: (עזרה) "Kristoffersson wins in Belgium". FIA World Rallycross. 14 במאי 2017. נבדק ב-15 במאי 2017. {{cite web}}: (עזרה) "Kristoffersson takes epic Holjes RX victory". FIA World Rallycross. 2 ביולי 2017. נבדק ב-3 ביולי 2017. {{cite web}}: (עזרה) "Kristoffersson wins #Canadarx". FIA World Rallycross. 6 באוגוסט 2017. נבדק ב-7 באוגוסט 2017. {{cite web}}: (עזרה)
בנדיקטוס השמיני

בנדיקטוס השמיני, נולד בשם תיאופילאטו השני, רוזן טוסקולום (באיטלקית: Teofilatto II dei conti di Tuscolo;‏ 980 – 9 באפריל 1024), היה אפיפיור ברומא בין השנים 1012–1024. תיאופילאטו נולד בשנת 980 ברומא, כבן לגרגוריו הראשון, רוזן טוסקולום, ואחיינו של האפיפיור יוחנן השנים עשר. בצעירותו הוא פנה ללימודי כמורה, ועד מהרה טיפס בסולם הדרגות בכנסייה, וב-11 ביולי 1001 מונה לקרדינל על ידי האפיפיור סילבסטר השני. לאחר מותו של קודמו סרגיוס הרביעי, נבחר תיאופילאטו כאפיפיור ב-18 במאי 1012. אולם, בנדיקטוס השמיני הוברח עד מהרה מרומא על ידי האנטי-אפיפיור גרגוריוס השישי, אשר הוכתר על ידי ג'ובאני קרסנציו ממשפחת קרסנטי, אשר שלט למעשה ברומא. בנדיקטוס השמיני, שנמלט דרך הרי האלפים לגרמניה, פנה אל היינריך השני, מלך גרמניה וביקש את הגנתו, ואכן היינריך הסכים להחזיר את בנדיקטוס השמיני לכס האפיפיור, בתמורה להכתרתו כקיסר. לקראת סוף שנת 1013, כינס היינריך השני צבא באאוגסבורג, ועד מהרה עבר עם צבאו את הרי האלפים, תוך שהוא מלווה באשתו, המלכה קוניגונדה ובכמה אנשי דת. בהגיעו לפאביה הצטרפו אליו הבישופים וראשי הדת האחרים. ארדואינו מאיבראה, שעדיין שלט בחלקים חשובים של צפון איטליה, הציע להיכנע להיינריך, והציע אף את בניו כבני ערובה, בתנאי שהיינריך יכיר בו כמלך איטליה, אולם היינריך סירב והטיל מצור על איבראה עד לשנת 1015. בתחילת 1014 הגיע היינריך השני לרומא, והחזיר את בנדיקטוס השמיני לכס האפיפיור. ב-14 בפברואר 1014 הכריז בנדיקטוס השמיני על היינריך השני כעל קיסר האימפריה הרומית הקדושה בבזיליקת פטרוס הקדוש. לאחר מכן קיימו השניים סינוד ברומא, ובו מינו חמישה בישופים, והוציאו צווים נגד הסימוניה, וקידמו דרכים לקיום הצניעות בקרב אנשי הדת, והורו על השבת רכוש הכנסייה. זמן קצר לאחר מכן, עבר היינריך צפונה, שם הקים את הדיוקסיה של בוביו, ולאחר מכן חגג את חג הפסחא בפאביה, ובאמצע מאי 1014 חזר לגרמניה. הוא השאיר את שלטונו של רומא על האפיפיור, ומאוחר יותר התערבה בפוליטיקה של איטליה או של מדינות האפיפיור. בשנת 1020 נסע בנדיקטוס השמיני לגרמניה, על מנת לדון עם היינריך השני, קיסר האימפריה הרומית הקדושה על האיום הביזנטי במצוג'ורנו. בחג הפסחא הוא שהה בבמברג, וקידש שם את הקתדרלה החדשה. לאחר מכן אף ביקר במנזר פולדה, ואף קיבל אישור מהיינריך השני המאשר את תרומותיהם של קרל הגדול ואוטו הגדול לכנסייה. בנדיקטוס השמיני פעל בכל מאודו על מנת להשיג את שביתת הנשק של אלוהים, ומאידך שכנע את היינריך השני שיכניע תחתיו את האצילים האיטלקים שחברו לביזנטים. ב-9 באפריל 1024 מת בנדיקטוס השמיני ברומא, במקומו מונה כאפיפיור אחיו יוחנן התשעה עשר. מדיה וקבצים בנושא בנדיקטוס השמיני בוויקישיתוף ערך באנציקלופדיה הקתולית (באנגלית) בנדיקטוס השמיני, באתר אנציקלופדיה בריטניקה (באנגלית)
תיל (פירושונים)

האם התכוונתם ל... תיל – סיב מתכתי דק וארוך ארגון תיל – פרדיגמה ארגונית אתרים תיל (אי) – אי בארץ הנסיכה אליזבת שבאנטארקטיקה אישים בוב תיל – מוזיקאי בריטי וינסנט תיל – כדורגלן לוקסמבורגי פיטר ת'יל – יזם ואיש עסקים אמריקאי טיל
הבחירות הכלליות בניו זילנד 2017

הבחירות הכלליות בניו זילנד התקיימו ב-23 בספטמבר 2017 ובמהלכן נבחר הפרלמנט ה-52 של ניו זילנד. המפלגה הלאומית שלטה בניו זילנד מאז 2008, בממשלת מיעוט ונסמכה על תמיכת בני המאורי ומפלגות קטנות. בראשות המפלגה (והממשלה), עמד לראשונה ביל אינגליש, שמונה להחליף את ג'ון קי, ב-12 בדצמבר 2016 לאחר שהאחרון התפטר. המפלגה הלאומית איבדה מושב אחד ושמרה על מעמדה בתור המפלגה הגדולה ביותר. מנגד, מפלגת הלייבור הגדילה את כוחה וסיימה במקום השני. לאחר משא ומתן קואליציוני של כחודש הצליחה להרכיב ממשלה בראשות מנהיגת המפלגה ג'סינדה ארדרן. 71 מתוך 120 מחברי הבית נבחרים ישירות במחוזות הבחירה והשאר נבחרים מתוך רשימות מועמדים מפלגתיות. אי לכך, שיטת הבחירות היא יחסית ומעורבת. הבחירות בניו זילנד הן כלליות; כלומר, כל אזרח ניו זילנדי מעל גיל 18 (למעט אסירים), רשאי להצביע. הבחירות הכלליות לפרלמנט בניו זילנד נערכות אחת לשלוש שנים. הבחירות הקודמות נערכו ב-20 בספטמבר 2014. לפי החקיקה, המושל הכללי מנפיק צו הוראה לקיום בחירות, שבוע לאחר פיזור הפרלמנט.. ב-1 בפברואר 2017, ראש הממשלה ביל אינגליש הודיע כי הבחירות ייערכו ב-23 בספטמבר. לראשונה מאז 1975 עמדו בראשות שתי המפלגות הגדולות במדינה מנהיגים חדשים במקביל. לוח הזמנים של הבחירות, כפי שהוכרז על ידי ועדת הבחירות המרכזית, הוא כדלהלן: מדיה וקבצים בנושא הבחירות הכלליות בניו זילנד 2017 בוויקישיתוף אתר האינטרנט הרשמי של ועדת הבחירות המרכזית של ניו זילנד מידע על הליך הבחירות באתר ועדת הבחירות המרכזית "New Zealand Election Results". Electoral Commission. נבדק ב-21 בספטמבר 2014. {{cite web}}: (עזרה) "Electoral Act 1993, Sec. 125". Legislation.co.nz. 17 באוגוסט 2011. אורכב מ-המקור ב-2011-09-28. נבדק ב-5 בדצמבר 2011. {{cite web}}: (עזרה) "General election key dates". אורכב מ-המקור ב-2014-08-26. נבדק ב-2017-09-07. "Electoral Act 1993, Sec. 139". Legislation.co.nz. 17 באוגוסט 2011. אורכב מ-המקור ב-2012-01-14. נבדק ב-5 בדצמבר 2011. {{cite web}}: (עזרה) "Live: Prime Minister Bill English unveils date for 2017 general election". Stuff.co.nz. 1 בפברואר 2017. {{cite news}}: (עזרה) "2017 General Election timetable". Electoral Commission. אורכב מ-המקור ב-2017-05-01. נבדק ב-3 במאי 2017. {{cite web}}: (עזרה) "Watch the dissolution of Parliament on Tuesday 22 August". New Zealand Parliament. 15 באוגוסט 2017. נבדק ב-15 באוגוסט 2017. {{cite news}}: (עזרה) "Party Secretary Handbook: General Election" (PDF). אורכב מ-המקור (PDF) ב-2017-08-21. נבדק ב-2017-09-07.
מוטלים בספק

מוטלים בספק (באנגלית: Doubtful) הוא סרט דרמה ישראלי, שיצא לבתי הקולנוע ב-8 במרץ 2018, אותו כתב וביים אלירן אליה ומככב בו רן דנקר כאסי, תסריטאי ומשורר שנשלח לעבודות שירות כמורה של חבורת נערים עבריינים. הסרט בהשראת אירועים אמיתיים, את 11 הנערים מגלמים נערים חסרי ניסיון קודם במשחק שאותרו בעיירות פיתוח, בידי המלהקת אורית אזולאי, והוכשרו לגלם דמויות בסרט. הסרט היה מועמד ל-9 פרסי אופיר בטקס פרסי האקדמיה לקולנוע ה-28, בין השאר בקטגוריות השחקן הראשי הטוב ביותר, הסרט הטוב ביותר והבמאי הטוב ביותר. וזכה לבסוף בקטגוריית הליהוק הטוב ביותר. הסרט הופק בתמיכת קרן הקולנוע הישראלי, yes וקרן גשר לקולנוע רב תרבותי. יוצר הסרט אלירן אליה כתב את התסריט בהשראת רצח גדי ויכמן, לאחר שגילה כי בעת שהיה סטודנט לקולנוע והדריך נוער בסיכון בנושא קולנוע, אחד מהנערים המודרכים הוא רוצחו של ויכמן. בעקבות תאונת אופנוע בה היה מעורב, אסי (רן דנקר), תסריטאי ומשורר תל אביבי, נידון לעבודות שירות: להדריך חוג לקולנוע בעיירת פיתוח בדרום הארץ, במקלט שכונתי, כאשר תלמידיו הם חבורת צעירים מתוסבכים שהיו מעורבים בפלילים. בתחילה, אסי נתקל בחומת התנגדות ובחוסר תקשורת עם הנערים, אך הוא בוחר להתמיד ומצליח להתחבר אליהם. הוא מפתח קשר קרוב במיוחד עם עדן (אדר חזאזי גרש), מתבגר הנתון במעצר בית שאוסף בקבוקים למיחזור כדי להגשים חלום - לפתוח מסעדה עבור אמו. אסי מזדהה עם עדן, מזהה דמיון ביניהם ומנסה לעזור לו לשרוד ולפלס את הדרך החוצה מהמצוקה בה הוא חי. מוטלים בספק, ברשת החברתית פייסבוק "מוטלים בספק", במסד הנתונים הקולנועיים IMDb (באנגלית) "מוטלים בספק", באתר ספר הקולנוע הישראלי "מוטלים בספק", באתר אידיבי "מוטלים בספק", במסד הנתונים הקולנועיים KinoPoisk (ברוסית) "מוטלים בספק", במיזם "אישים" לתיעוד היצירה הישראלית רן דנקר- מאחורי הקלעים של הסרט "מטולים בספק", סרטון באתר יוטיוב מוטלים בספק, באתר קרן הקולנוע הישראלי מוטלים בספק, באתר פסטיבל הקולנוע ירושלים מוטלים בספק, באתר האקדמיה הישראלית לקולנוע וטלוויזיה מוטלים בספק, באתר עכבר העיר מוטלים בספק, בבלוג הקולנוע "סריטה" ערן רוסק, מוטלים בספק: לראות את הטוב גם ברע, באתר "שורה ראשונה", 17 ספטמבר 2017 אבנר שביט‏, "בסצנת הסיום, היה צריך להרים אותי מהרצפה": ריאיון עם רן דנקר על "מוטלים בספק", באתר וואלה, 8 במרץ 2018 אינה טוקר, "עשינו אודישנים ופתאום אני שומע צרחות", 18 במרץ 2018 ביקורות אבנר שביט‏, הכל במקום הנכון: היה שווה לרן דנקר לוותר על רדיוהד בשביל בכורת "מוטלים בספק" בכיכובו, באתר וואלה, 20 ביולי 2017 אורון שמיר, עכבר העיר אונליין, פסטיבל ירושלים: שיאי יצירה ישראלית, באתר הארץ, 20 ביולי 2017 אור סיגולי, יום הקולנוע הישראלי: סרט שווה לכל נפש, באתר כלכליסט, 5 בספטמבר 2017 שמוליק דובדבני, ביקורת סרט - "מוטלים בספק": אין ספק, זהו אחד הסרטים המצוינים שנעשו כאן, באתר ynet, 12 במרץ 2018 עופרה עופר אורן, אלירן אליה, "מוטלים בספק": מדוע הוא סרט כה עוצמתי, בבלוג "סופרת ספרים", 17 במרץ 2018 יעל שוב, "מוטלים בספק" נשען על 11 נערים חסרי ניסיון משחק – והתוצאה מחשמלת(הקישור אינו פעיל), באתר Time Out ישראל, 8 במרץ 2018 ד"ר ורד טוהר, על מקומם הנעדר של האמן ושל המחנך, באתר jokopost‏, 20 באפריל 2018 אינה טוקר, רן דנקר עושה עבודות שירות: טריילר, באתר ynet, 19 בינואר 2018 רותי שילוני, ‏"זה החזיר אותי אחורה ופירק אותי", באתר ‏מאקו‏, 10 במרץ 2018 יאיר רוה, המועמדים לפרסי אופיר 2017: ״פוקסטרוט״ ו״געגוע״ מובילים, בבלוג הקולנוע "סינמסקופ", 16 באוגוסט 2017
גיל דור

גיל דור (נולד ב-12 בדצמבר 1952) הוא נגן גיטרה ישראלי הידוע בעיקר בשיתוף הפעולה ארוך הטווח כמלווה, מעבד, מפיק ומלחין שותף עם אחינועם ניני. דור גדל בחולון. ההורים שלו היו פסנתרנים חובבים, וטיפחו את הגישה שלו ושל אחיו יובל דור למוזיקה בגיל צעיר. לאחר שלמד פסנתר אצל אחיו יובל (שהיה חבר בלהקת הכל עובר חביבי), הוא התחיל ללמוד גיטרה בבית בן עשר, תחילה כאוטודידקט, ומאוחר יותר אצל נגן הגיטרה מנשה בקיש, אצלו למד במשך שמונה שנים. שירת בלהקת פיקוד מרכז ובשנת 1972 השתתף בתוכניתה "שר מי ששר אחרון". מהתכנית הצליח השיר "האיש מן הבקעה", שצליל הגיטרה שדור מנגן בולט בו. כשסיים את שירותו הצבאי ב-1974, הוא נסע לבוסטון עם אשתו נטע ולמד במכללת ברקלי למוזיקה. בשנת 1975, דור עבר לניו יורק, שם למד בקווינס קולג' ועבד עד 1981. ב-1981 דור חזר לישראל, ועד מהרה עבד כנגן וגיטריסט ג'אז פעיל בסצנה המקומית. הוא ניגן גם עם שלום חנוך והשתתף כגיטריסט בהקלטות האלבום "חתונה לבנה". ב-1985 ייסד את רימון בית ספר למוסיקה, נבחר כדיקן ולימד שם, תוך המשך פעילות כנגן, אמן ג'אז ומלחין לווידאו ותיאטרון. בקיץ 1986 ו-1987 הוא סייר עם הגיטריסט אל דימיולה באירופה. באוקטובר 1989 גיל פגש את אחינועם ניני שבאה ללמוד ברימון. מאותו רגע, פעילותו בהופעות והקלטות הייתה קשורה לפעילותיה. הוא סייע לאחינועם ניני ולמירה עווד בהפקת השיר "עינייך" שייצג את ישראל באירוויזיון 2009. אחינועם ניני/גיל דור בהופעה חיה (יולי 1991) אחינועם ניני גיל דור (ספטמבר 1993) Noa (מרץ 1994) Calling (מאי 1996) אחינועם ניני (אפריל 1997) אחינועם ניני & התזמורת הפילהרמונית הישראלית (אפריל 1998) Blue Touches Blue (מרץ 2000) האוסף הראשון (מרץ 2001) Now (ספטמבר 2002) Noa Gold (אוקטובר 2003) נועה חיים - תקליטור/DVD כפול עם רביעיית סוליס (אוקטובר 2005) Genes & Jeans (אפריל 2008) There Must Be Another Way ‏(2009) Medicine ‏(2014) מדיה וקבצים בנושא גיל דור בוויקישיתוף גיל דור, באתר שירונט גיל דור, באתר AllMusic (באנגלית) גיל דור, באתר MusicBrainz (באנגלית) גיל דור, באתר Yandex.Music (ברוסית) גיל דור, באתר Discogs (באנגלית) גיל דור, באתר Songkick (באנגלית) גיל דור, דף שער בספרייה הלאומית גיל דור, באתר MOOMA (בארכיון האינטרנט) "גיל דור". MOOMA website of Music in Israel. "גיל דור". Rimon school of music. Noa - official website
חוסה רודריגס

האם התכוונתם ל... חוסה לואיס רודריגס ספאטרו – פוליטיקאי ספרדי שכיהן כראש ממשלת ספרד מטעם המפלגה הסוציאליסטית חוסה רודריגס מרטינס – כדורגלן ספרדי המשחק בהפועל תל אביב חוסה גספר רודריגס דה פרנסיה – מנהיגה הראשון של פרגוואי העצמאית חוסה רודריגס ואסקס – כדורגלן ספרדי ששיחק בראשית המאה ה-20